Diari Oficial de la Generalitat Valenciana


Sumari del DOGV 8516, del 28-03-2019 (2019/3034)

RESOLUCIÓ de 25 de març de 2019, de la Vicepresidència i Conselleria d'Igualtat i Polítiques Inclusives, per la qual es prorroguen les beques concedides mitjançant Resolució de 20 de desembre de 2017.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3034


Data del document
:   25-03-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 25 de març de 2019, de la Vicepresidència i Conselleria d'Igualtat i Polítiques Inclusives, per la qual es prorroguen les beques concedides mitjançant Resolució de 20 de desembre de 2017.  
 [2019/3034]  
L'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, va aprovar les bases reguladores per a la concessió de beques per a la realització de pràctiques professionals en la Direcció General d'Inclusió Social (DOGV 8173, 20.11.2017)  
La Resolució de 20 de desembre de 2017, de la Vicepresidència i Conselleria d'Igualtat i Polítiques Inclusives, va convocar la concessió de sis beques per a la realització de pràctiques professionals en la Direcció General d'Inclusió Social (DOGV 8199, 27.12.2017).  
La Resolució de 9 de maig de 2018, de la vicepresidenta i consellera d'Igualtat i Polítiques Inclusives va concedir sis beques per a la realització de pràctiques professionals en la Direcció General d'Inclusió Social (DOGV 8298, 18.05.2018).  
Les persones a les quals se'ls va concedir la beca van ser les següents:  
Martí Martí, Amparo  
Cervelló Rodrigo, Inmaculada  
Gramaje Sáez, Cristina Ana  
Magraner Bella, Maria Teresa  
Climent Cascant, Anna  
Miralles Castells, Adrián  
La Resolució de 23 de juliol de 2018, de la Vicepresidència i Conselleria d'Igualtat i Polítiques Inclusives, accepta la renúncia d'una beca i es concedeix una nova beca per a la realització de pràctiques professionals en la Direcció General d'Inclusió Social (DOGV 8359, 10.08.2018).  
La persona que renuncia a la beca és Magraner Bella, María Teresa i es concedeix la beca a Segrelles Amo, Lorena.  
Les persones beneficiàries de les beques abans esmentades estan realitzant les seues pràctiques professionals i desenvolupant els seus programes de treball de forma satisfactòria, segons els certificats mensuals emesos per la directora general d'Inclusió Social, i es considera necessari que continuen amb el desenvolupament de la seua activitat i, per tant, que la beca siga prorrogada.  
Queda acreditat que en la Llei de pressupostos de la Generalitat Valenciana per a l'exercici econòmic 2019 hi ha la previsió de crèdit adequat i suficient per a atendre aquesta necessitat en la línia S5175.  
  
Vist que l'article 11 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries, atribueix a la Direcció General d'Inclusió Social les competències en matèria d'inclusió social, integració de les persones migrants i voluntariat social.  
Vist el que es disposa en la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de les competències en determinats òrgans de la Vicepresidència i Conselleria (art. tercer, apartat D).  
Vist que en l'article 4 de l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social, s'estableix que el període de duració de les beques podrà prorrogar-se sense necessitat de nova convocatòria per un període màxim de dotze mesos addicionals sempre que hi haja la disponibilitat pressupostària corresponent.  
Examinats els preceptes legals anteriorment esmentats i els altres generals de pertinent aplicació, aquesta Direcció General d'Inclusió Social resol:  
  
Primer  
Prorrogar les beques per a la realització de pràctiques professionals en la Direcció General d'Inclusió Social a Amparo Martí Martí, Inmaculada Cervelló Rodrigo, Cristina Ana Gramaje Sáez, Anna Climent Cascant, Adrián Miralles Castells, Lorena Segrelles Amo. I en cas de renúncia d'alguna d'elles, de la persona que en l'inici de la pròrroga siga beneficiària de la beca o li corresponga ser-ho segons l'ordre en la borsa de reserva.  
  
Segon  
La dotació econòmica per a finançar la present pròrroga ascendeix a la quantia global màxima de 78.442,56 euros, a càrrec de l'aplicació pressupostària 17.00.63.4950.747.66.0 línia S5175 dels pressupostos de la Generalitat Valenciana per a l'exercici econòmic 2019 i equivalent per a exercicis posteriors, d'acord amb la distribució següent:  
  
Any 2019 58.831,92 euros  
Any 2020 19.610,64 euros  
  
Tercer  
La pròrroga serà efectiva a partir del dia 1 d'abril de 2019, i finalitzarà el 31 de març de 2020, sempre que existisca consignació pressupostària adequada i suficient en els pressupostos de la Generalitat per a l'exercici 2020. Es fixarà un import de 1.041,07 euros bruts mensuals inicialment, subjecte a la retenció corresponent a compte de l'impost sobre la renda de les persones físiques i a la corresponent cotització a la Seguretat Social en els termes establits en el Reial decret 1493/2011, de 24 d'octubre, i a qualsevol altra retenció que, si escau, puga correspondre. Aquest import s'incrementarà anualment aplicant el mateix increment global previst per a la despesa del sector públic valencià.  
  
  
Quart  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos comptat des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana; així mateix, podrà interposar-se, de manera potestativa, un recurs de reposició davant la vicepresidenta del Consell i consellera d'Igualtat i Polítiques Inclusives en el termini d'un mes, d'acord amb el que es preveu en els articles 123 i 124 de la Llei 39/2019, d'1 d'octubre del procediment administratiu comú de les administracions públiques, sense perjudici que puga presentar-se qualsevol altre recurs que s'estime procedent.  
  
València, 25 de març de 2019.- La vicepresidenta del Consell i consellera d'Igualtat i Polítiques Inclusives, p. d., el director general d'Inclusió Social: Enric Juan Alcocer.